ଯାଜପୁରଃଯାଜପୁର ଜିଲ୍ଲାର ଦଶରଥପୁର ବ୍ଲକ ଅନ୍ତର୍ଗତ ନନ୍ଦିପୁର ପଞ୍ଚାୟତ ସ୍ଥିତ ବାବଲପୁର(ବୈଷ୍ଣବ ସାହି)ଗ୍ରାମର ବର୍ଷିୟାନ ଯୁବ ସମାଜସେବୀ କିଶୋର ଚନ୍ଦ୍ର ଦାସ(୪୩)ଙ୍କ ଅକାଳ ବିୟୋଗରେ ବିଭିନ୍ନ ମହଲରୁ ଶୋକ ପ୍ରକାଶ ପାଇଛି।ସେ କଟକସ୍ଥିତ ଚାଣକ୍ୟ ହସ୍ପିଟାଲରେ ଚିକିତ୍ସିତ ହେଉଥିବା ବେଳେ ତାଙ୍କର ମୃତ୍ୟୁ ଘଟିଥିଲା।ସ୍ୱର୍ଗତ ଦାସ ଜଣେ ପରୋପକାରୀ ଓ ମିଷ୍ଟଭାସି ମଣିଷ ଥିଲେ।ତାଙ୍କର ଏହି ମୃତ୍ୟୁ ଖବରପାଇ ଅଷ୍ଟବିନାୟକ ଯୁବକ ସଙ୍ଘ, ଶାରଦୀୟ ଦୂର୍ଗାପୂଜା କମିଟି, ଚିନ୍ମୟ ଫାଉଣ୍ଡେସନ, ବାବଲପୁର ମିଳନୋତ୍ସବ କମିଟି ସମେତ ବିଭିନ୍ନ ସଙ୍ଗଠନ ପକ୍ଷରୁ ଶୋକ ପ୍ରକାଶ ପାଇଛି।
ତାଙ୍କ ସମ୍ପର୍କରେ ବରିଷ୍ଠ ଯୁବ ସଙ୍ଗଠକ ପ୍ରଦୀପ କୁମାର ମହାନ୍ତି ଆମ ଅଞ୍ଚଳ ପାଇଁ ଜଣେ ପରୋପକାରୀ ବନ୍ଧୁଙ୍କୁ ଆମେ ହରାଇବା ସହ ଗୋଟିଏ ଯୁଗର ଅବସାନ ଲାଗୁଛି ବୋଲି ମତବ୍ୟକ୍ତ କରିଥିବାବେଳେ ଗ୍ରାମନନ୍ଦିପୁର ଗ୍ରାମପଞ୍ଚାୟତର ସରପଞ୍ଚ ଶ୍ରୀଯୁକ୍ତ ନବକିଶୋର ମଲ୍ଲିକ ଏହାକୁ ବିଧିର ବିଡ଼ମ୍ବନା ବୋଲି ମତବ୍ୟକ୍ତକରି ଗଭୀର ଦୁଃଖ ପ୍ରକାଶ କରିଥିଲେ। ଗାଁ ମାଶାଣୀରେ କୋଭିଡ କଟକଣା ମଧ୍ୟରେ ବେଦ ଓ ଗୀତା ପାଠର ଧ୍ୱନି ନାଦ ସହ ତାଙ୍କର ଶେଷକୃତ୍ୟ ସମ୍ପନ୍ନ କରାଯାଇଥିଲା।ତାଙ୍କରଏକମାତ୍ର ନାବାଳିକା ସୁଶ୍ରୀ ସୁଭସ୍ମିତା ଦାସ ମୁଖାଗ୍ନି ଦେଇଥିଲେ।
